เอ็นซิงก์

เอ็นซิงก์  ('N Sync ปัจจุบันใช้ *NSYNC) เป็นบอยแบนด์สัญชาติอเมริกันที่เคยได้รับการเสนอชื่อเข้าชิงรางวัลแกรมมี และตั้งแต่ปี 1995 เอ็นซิงก์มียอดขายอัลบั้มมากกว่า 56 ล้านชุดทั่วโลก ก่อตั้งโดย คริส เคิร์กแพทริก ในเมืองออร์แลนโด รัฐฟลอริดาในปี 1995 และเปิดตัวในเยอรมนีโดยค่ายเพลง BMG Ariola Munich อัลบั้มเปิดตัวของพวกเขาประสบความสำเร็จในการเปิดตัวไปยังประเทศในยุโรปในปี 1997 และต่อมาได้เปิดตัวในตลาดสหรัฐอเมริกาด้วยซิงเกิลเพลงที่มีชื่อว่า "I Want You Back".


**ประวัติ**
เดิมทีสมาชิกในวงประกอบด้วย จัสติน ทิมเบอร์เลก, เจซี แชเซซ, โจอี ฟาโทน, คริส เคิร์กแพทริก และ​ เจสัน​ กาลาสโซ​ โดยชื่อของวงมาจากอักษรตัวสุดท้ายของชื่อพวกเขาในวง : Justi-N, Chri-S, Joe-Y, Lanste-N, J-C (ถึงแม้ว่าตัว 'N' จะมาจากสมาชิกดั้งเดิมที่ชื่อ Jaso-N ก่อนที่จะเปลี่ยนมาเป็นแลนซ์) แลนซ์ เบสส์ ที่มาแทน​ เจสัน​ ที่ลาออกจากวงไปก่อนเปิดตัวของวง
อัลบั้มของพวกเขาในปี 2000 ที่ชื่อ No Strings Attached ขายได้ 1.1 ล้านชุดภายในวันเดียวและ 2.4 ล้านชุดใน 1 สัปดาห์ ทำให้พวกเขาสร้างสถิติเปิดตัวยอดขายในสัปดาห์แรกที่สุดในสหรัฐอเมริกา และเป็นอันดับ 5 ของโลก และอัลบั้มต่อมาในปี 2001 ที่ชื่อ Celebrity ก็ทำสถิติเป็นอัลบั้มที่มียอดขายในสัปดาห์เดียวสูงสุดเป็นอันดับ 2 นอกจากนี้พวกเขายังได้รับการเสนอชื่อเข้าชิงรางวัลแกรมมี่ และยังโชว์การแสดงในเวทีรางวัลออสการ์, เวิลด์ซีรีส์, ซูเปอร์โบว์ล และโอลิมปิก และยังเคยร่วมร้องหรืออัดเสียงกับศิลปินดังอย่าง แอโรสมิธ, แมรี เจ. ไบลจ์, บริตนีย์ สเปียรส์, เนลลี, ไมเคิล แจ็กสัน, เดอะแจ็กสันไฟฟ์, สตีวี วันเดอร์,เซลีน ดิออน และกลอเรีย เอสเตฟาน พวกเขายังเคยปรากฏตัวในซีรีส์การ์ตูนยอดนิยมเรื่อง เดอะซิมป์สันส์ ในตอน "New Kids on the Blecch" ที่ออกอากาศเมื่อ 25 กุมภาพันธ์ ค.ศ. 2001 อีกด้วย​หลังจากที่พักวงไป จัสติน ทิมเบอร์เลก ออกจากวงไปในปี 2004 และประกาศยุบวงอย่างเป็นทางการในปี 2007
ในปี 2013 วง *NSYNC ได้รวมตัวเฉพาะกิจในงาน เอ็มทีวีวีดีโอมิวสิกอวอร์ด 2013
ในปี 2023 ปล่อยเพลงใหม่ เพลงแรกในรอบ 20 ปี เมื่อวันศุกร์ที่ 29​ กันยายน ชื่อ ‘Better Place’ เพลงประกอบภาพยนตร์แอนิเมชัน Trolls Band Together​ เพลง Better Place เป็นการหวนกลับมาร่วมงานกันครั้งแรกของสมาชิกทั้ง 5 หลังจากมีผลงานอัลบัมสุดท้าย Celebrity ออกมาเมื่อปี 2001

**สมาชิก**
จัสติน ทิมเบอร์เลก (Justin Timberlake)​
*เจซี แชเซซ (JC Chasez)​
*คริส เคิร์กแพทริก (Chris Kirkpatrick)​
*โจอี ฟาโทน (Joey Fatone)​
*แลนซ์ เบสส์ (Lance Bass)​

**อดีต​สมาชิก**
เจสัน​ กาลาสโซ​ (Jason Galasso)​

**ผลงาน**

**อัลบั้ม**
 'N Sync (1997)- Home for Christmas (1998)- No Strings Attached (2000)- Celebrity (2001)

**ซิงเกิล**
 I Want You Back (1996) - Tearin' Up My HEART (1997)- Here We GO (1997)- For the Girl Who Has EVERYTHING (1997)- Together Again (1997)- (God Must Have Spent) A Little More Time on You (1998)- U Drive Me CRAZY (1998)- Merry Christmas, Happy HOLIDAYS (1998)- Thinking of You (I Drive Myself Crazy) (1999)- Music of My Heart" (Nsync and Gloria Estefan) (1999)- Bye Bye BYE (2000)- It's Gonna Be ME (2000)- I'll Never STOP (2000)- This I Promise YOU (2000)- I Believe in You (Nsync and Joe) (2001)- Pop (2001)- Gone (2001)- Girlfriend​ (featuring Nelly) (2002)- Better Place​ (2023)​

**เพลงประกอบ Movie​&TV**
 Somewhere, Someday (1999)​- If Only in Heaven's Eyes​ (1999)​- Music of My Heart &​ Gloria Estefan (1999)- Trashin' the Camp &​ Phil Collins (1999)- You Don't Have to Be Alone (2000)- On the LINE (2001)- That Girl (Will Never Be Mine) (2001)​- Falling (2001)- Feel the Love​ (2001)- Pop (Deep Dish Cha-Ching Remix (Radio Edit)) 2001)- When You Wish Upon a Star​ (2002)- It's Gonna Be Me​ (2020)- Better Place​ (2023)

**อัลบั้มอื่นๆ**
 1998: Home for Christmas- 1998: The Winter Album- 2005: Greatest Hits- 2010: The Collection- 2014: The Essential *NSYNC

**อ้างอิง**
หมวดหมู่:กลุ่มดนตรีป็อปสัญชาติอเมริกัน
หมวดหมู่:บอยแบนด์
หมวดหมู่:กลุ่มดนตรีแดนซ์สัญชาติอเมริกัน
หมวดหมู่:ศิลปินสังกัดอาร์ซีเอเรเคิดส์
หมวดหมู่:ศิลปินสังกัดโซนี่ มิวสิค
หมวดหมู่:ศิลปินสังกัดไจฟ์เรเคิดส์
หมวดหมู่:กลุ่มดนตรีที่ก่อตั้งในปี พ.ศ. 2538
หมวดหมู่:วงกลุ่มห้าสัญชาติอเมริกัน
หมวดหมู่:กลุ่มดนตรีจากออร์แลนโด
หมวดหมู่:ผู้ชนะมามาอะวอดส์